గుండమ్మ కథ - వికీపీడియా
1962 తెలుగు సినిమా
విజయా సంస్థ నిర్మించిన చిత్రలలో ఆఖరి విజయవంతమైన చిత్రం గుండమ్మ కథ. అప్పటిలో ఇది అగ్రశ్రేణి నటులతో నిర్మించిన మల్టీ స్టారర్, కాని "గుండమ్మ కథ" అని సూర్యకాంతం పాత్ర పేరుమీద సినిమా పేరు పెట్టడమే గొప్ప వైవిధ్యం. హాస్యం, సంగీతం ఈ చిత్రానికి అద్భుత విజయాన్ని సమకూర్చాయి.
బి.నాగిరెడ్డి , చక్రపాణి
అల్లు రామలింగయ్య ,
జమున ,
రమణారెడ్డి , పి.హేమలత ,
హరనాథ్ ,
ఎల్ విజయలక్ష్మి ,
మార్కస్ బార్ట్‌లీ
విజయా ప్రొడక్షన్స్
7 జూన్ 1962[1]
3.1 విమర్శలు
3.2 స్పందన
గుండమ్మ (సూర్యకాంతం) భర్త చనిపోయిన ఇల్లాలు, ఆమెకు గయ్యాళిగా ఊళ్ళో పేరుంటుంది. ఆమె సవతి కూతురు లక్ష్మి (సావిత్రి), స్వంత కూతురు సరోజ (జమున), కొడుకు (హరనాథ్) ఉంటారు. ఇంటి చాకిరి మొత్తం లక్ష్మి మీద పడితే, సరోజ మాత్రం ఏ పనిపాటలూ రాకుండా పెంకెగా తయారవుతుంది. లక్ష్మికి ఎవరైనా వెనుకా ముందు లేని పనివాడికి ఇచ్చి చేసి ఇంట్లో శాశ్వతంగా ఇద్దరినీ పనివాళ్ళలా ఉంచాలని, సరోజకు బాగా డబ్బున్న, చదువుకున్న వ్యక్తినిచ్చి పెళ్ళిచేసి ఇల్లరికం తెచ్చుకోవాలని గుండమ్మ ఆలోచన. సరోజకు గుండమ్మ పెళ్ళిచేయాలని ప్రయత్నించినప్పుడల్లా ఆమె తమ్ముడు వరసయ్యే గంటయ్య (రమణారెడ్డి) పెళ్ళి చెడగొడతూంటాడు. ఎలాగైనా హత్యచేసి జైల్లో ఉన్న తన కొడుకు (రాజనాల) విడుదలయ్యాకా అతనికి ఇచ్చి చేయాలని అతని పథకం.
పెళ్ళిళ్ళ పేరయ్య ద్వారా ఒక జమీందారు రామభద్రయ్య (ఎస్.వి.రంగారావు) ఇద్దరు కొడుకులకు, గుండమ్మ ఇద్దరు కూతుళ్ళను ఇచ్చి పెళ్ళిచేయవచ్చునన్న సంబంధం వస్తుంది. రామభద్రయ్య చనిపోయిన తన స్నేహితుడి కుటుంబమేనని తెలియడంతో, పెళ్ళి సంబంధం మాట్లాడడానికి వచ్చి అ యింటి పరిస్థితి అర్థం చేసుకొంటాడు. లక్ష్మిని పెద్ద కొడుక్కి చేసుకోవాలంటే గుండమ్మ ఒప్పుకోదనీ, మరోవైపు సరోజకున్న పెంకెతనం, బద్ధకం తల్లి పెంపకం లోపం వల్ల వచ్చినవేనని పిల్ల మాత్రం మంచిదేనని అంచనా వేస్తాడు. ఇలా ఇద్దరూ తన కొడుకులకు సరిపోయే పెళ్ళికూతుళ్ళే అయినా గుండమ్మ, గంటయ్య ఈ పెళ్ళిళ్ళు పడనివ్వరన్న ఆలోచనతో తన కొడుకులు ఆంజనేయ ప్రసాద్ (ఎన్.టి.రామారావు), రాజా (అక్కినేని నాగేశ్వరరావు)లను పిలిచి పరిస్థితులు వివరిస్తాడు. పథకం ప్రకారం పెద్దకొడుకు ఆంజనేయప్రసాద్ అంజిగా గంటయ్య ద్వారా గుండమ్మ ఇంట్లో పనివాడిగా చేరి లక్ష్మిని మంచి మనసున్నవాడిగా ఆకర్షిస్తాడు. గుండమ్మకు కొడుకు (హరనాథ్), ప్రేమిస్తున్న అమ్మాయి(ఎల్.విజయలక్ష్మి)కి అన్నయ్యగా రాజా ప్రవేశించి, సరోజను ఆకట్టుకుంటాడు.
సరోజ మంకుపట్టు పట్టుకు తోడు అతను ఆస్తిపరుడేనని, రామభద్రయ్య కొడుకని అంజి ద్వారా తెలియడంతో గుండమ్మ పెళ్ళికి అంగీకరిస్తుంది. కానీ ఆమెకన్నా పెద్దదైన గుండమ్మ లక్ష్మి పెళ్ళి సంగతి ఏం చేయాలన్న ఆలోచన వస్తుంది. అదే సమయానికి అంజి తనకు పెళ్ళిచేయకపోతే పనిచేయనని మొండికేసి, తనకు లక్ష్మినిచ్చి పెళ్ళిచేయమని అంజి ఇచ్చిన సలహా నచ్చి అంజికి తన సవతి కూతురిని ఇచ్చి పెళ్ళిచేసేస్తుంది. అలానే తన స్వంత కూతురిని రాజాకు ఇచ్చి చేస్తుంది. రాజా తాను దుర్వ్యసనాలకు బానిసనని, దొంగనని, ఆస్తిపాస్తులూ లేనివాడినని కొత్త నాటకం మొదలుపెడతారు. ఇంతలో రాజా తప్పతాగి అల్లరిచేస్తూంటే అదుపుచేయబోగా సరోజ, గుండమ్మ తిట్టారన్న వంకపెట్టి అంజి భార్యను తీసుకుని వెళ్ళిపోతాడు. రాజా కూడా అలిగినట్టు నటించి తన భార్య సరోజను తీసుకుని ఇంటి నుంచి వెళ్ళిపోతాడు. అంజి సమస్య తీరిపోవడంతో నేరుగా తన బంగ్లాకే తీసుకుపోయి తానెవరో చెప్పేస్తాడు. కానీ భార్య బద్ధకస్తురాలు కావడంతో ఆమెని సరిజేసుకునేందుకు రాజా మాత్రం తమ తోటలోనే ఓ పనివాడిగా తోటలోని ఇంట్లో ఉంటాడు. కష్టపడి స్వతంత్రంగా జీవించడంలోని తృప్తి, ఉన్నదాంట్లో సర్దుకోవడం వంటివి అనుభవంలోకి తెస్తాడు.
మరోవైపు గుండమ్మ కొడుకు తల్లిని లెక్కించకుండా ప్రేమించి పెళ్ళిచేసుకుని ఇంటికి తీసుకువస్తాడు. గుండమ్మ కోడలి దూరపుబంధువు దుర్గమ్మ (ఛాయాదేవి) ఆ చుట్టరికం అడ్డుపెట్టుకుని గుండమ్మ ఇంట్లో చేరుతుంది. ఇల్లు దోచేస్తూ, గుండమ్మ మీదే దొంగతనం నేరం వేసి ఆమె కొడుకు, కోడలు ముందు దొంగని చేస్తుంది. గంటయ్య కొడుకు జైలు నుంచి విడుదలై వచ్చి దుర్గమ్మ దొంగసొమ్ములో వాటా కోసం, గుండమ్మపైన ఆమె ఇంట్లోనే రౌడీయిజం చేస్తాడు. ఇంతలో అంజి, లక్ష్మి వచ్చి స్వంత ఇంట్లోనే అనాథలా బ్రతుకుతున్న గుండమ్మని కాపాడి, సమస్యగా తయారైన గంటయ్య కొడుకుని, దుర్గమ్మనీ తరిమేస్తారు. రాజా గారెలు కావాలని మరో నాటకం ఆడగా, అందుకు అవసరమైనంత జీతాన్ని యజమాని నుంచి తీసుకునేందుకు పంపుతాడు. యజమానిగా తనను ఒకసారి తన కొడుక్కి చూసుకోవడానికి వచ్చిన రామభద్రయ్యే ఉండడం, అతను తనను తన భర్తను అవమానిస్తుంటే తక్షణం అక్కడ ఉండనని బయలుదేరుతుంది. ఇంతలో తన అక్క, ఆమె భర్త అంజి అక్కడ కారులో కనిపించి జరిగినదంతా చెప్తారు. తమ యజమాని రామభద్రయ్యే తమ మావయ్య అని తెలుస్తుంది. గుండమ్మ కూడా వారింటికి రావడం, అందరిలో ఇల్లరికానికి విరుగుడుగా అల్లుడరికాన్ని తీసుకువస్తానని అంజి చమత్కరించడంతో కథ ముగుస్తుంది.
జానపద బ్రహ్మగా పేరొందిన విఠలాచార్య కన్నడంలో మనె తుంబిద హెణ్ణు పేరిట కుటుంబ కథాచిత్రాన్ని తెరకెక్కించాడు. చిత్ర నిర్మాణానికి విఠలాచార్య నిర్మాత, వాహినీ స్టూడియోస్ అధినేత బి.నాగిరెడ్డి సహకారం పొందాడు. ఆ కృతజ్ఞతతో నాగిరెడ్డి అడగగానే సినిమా హక్కుల్ని విఠలాచార్య ఆయనకి ఇచ్చేశాడు. మనె తుంబిద హెణ్ణు సినిమాలో గుండమ్మ అనే గయ్యాళికి, నోరుమెదపలేని భర్త ఉంటాడు. ఆమె తన సవతి కూతురుని ఓ పిచ్చివాడికి ఇచ్చి పెళ్ళిచేస్తుంది. ఆ విషయం తెలిసిన సవతి కూతురు మేనమామ గుండమ్మపై పగబడతాడు. అతను గుండమ్మ స్వంత కూతురికి నేరాలకు అలవాటుపడ్డ జైలుపక్షికి ఇచ్చి పెళ్ళిజరిగేలా పథకం ప్రకారం చేయిస్తాడు. ఇలా సాగుతుంది ఆ సినిమా. అయితే ఇందులో గుండమ్మ కుటుంబ వ్యవహారాలు నాటకీయంగా సాగుతూ, నాగిరెడ్డికి చాలా తమాషాగా అనిపించాయి. విజయా ప్రొడక్షన్స్ చరిత్రలోనే తొలి రీమేక్ చేయడానికి అందుకే సిద్ధపడ్డాడు.
కథలో చిన్న చిన్న మార్పులు చేసి డి.వి.నరసరాజుతో ట్రీట్మెంట్, మాటలు రాయించేశాడు నాగిరెడ్డి. సినిమాకు దర్శకునిగా నాగిరెడ్డి సోదరుడు బి.ఎన్.రెడ్డిని అనుకున్నాడు. అయితే బి.ఎన్.రెడ్డి కళాత్మక చిత్రాల తరహా దర్శకుడు కావడమూ, ఇది ఆయన తరహా సినిమా కాకపోవడంతో పాటు బి.ఎన్.రెడ్డి లాంటి అగ్ర దర్శకుడు ఓ రీమేక్ సినిమా చేస్తే బాగోదన్న అనుమానం రావడంతో నాగిరెడ్డే వేరే దర్శకునితో చేద్దామని నిర్ణయించుకున్నాడు. పి.పుల్లయ్య దర్శకత్వం వహిస్తే బావుంటుందని, ఆయనకు నరసరాజు సిద్ధం చేసిన డైలాగ్ వెర్షన్ ఆయనకు పంపాడు. అది చదివిన పుల్లయ్య ఈ కథ, ట్రీట్మెంట్ నాకు నచ్చలేదు అని ప్రాజెక్టు నుంచి తప్పుకున్నాడు. దాంతో సినిమా నిర్మాణం మళ్ళీ వెనుకబడింది.
ఈ స్క్రిప్ట్ తన సన్నిహితుడు, సహ నిర్మాత, రచయిత అయిన చక్రపాణికి ఇచ్చాడు నాగిరెడ్డి. చక్రపాణికి వికలాంగులు, పిచ్చివాళ్ళతో హాస్యం చేస్తూ సీన్లు నడపడం అంతగా నచ్చదు. దాంతో హీరో పిచ్చివాడు కావడమే ప్రధానమైన పాయింట్ అయిన ఈ సినిమా స్క్రిప్ట్ ఆయనకు నచ్చలేదు. కానీ గుండమ్మ కుటుంబ వ్యవహారాలు, ఆ పాత్రలు బాగా నచ్చిన నాగిరెడ్డి మాత్రం ఎలాగైనా సినిమా తీయాల్సిందేనన్న పట్టుదలతో ఉన్నాడు. దాంతో చక్రపాణి మొత్తం స్క్రిప్టును తిరగరాసే పనిలో పడ్డాడు. విలియం షేక్‌స్పియర్ రాసిన ద టేమింగ్ ఆఫ్ ద ష్రూ నాటకంలో కథానాయికల పాత్రలను, వారి స్వభావాలను ఆధారం చేసుకుని చక్రపాణి కథను తిరగరాశాడు.
సినిమాకు దర్శకునిగా చివరకు కమలాకర కామేశ్వరరావుని ఎంచుకున్నాడు నాగిరెడ్డి. తర్వాత చక్రపాణి తిరగరాసిన కథకు ట్రీట్మెంట్, సీనిక్ ఆర్డర్ కోసం కథాచర్చలకు చక్రపాణితో, కమలాకర కామేశ్వరరావు, డి.వి.నరసరాజు కూర్చున్నారు. ఆ చర్చల్లో భాగంగా అప్పటివరకూ ఉన్న గుండమ్మ భర్త పాత్రను తీసేసి గుండమ్మను వైధవ్యం అనుభవిస్తున్నదానిగా చూపిద్దామని నిర్ణయించాడు చక్రపాణి. అయితే కళకళలాడుతూ, నగలతో పసుపుకుంకుమలతో గుండమ్మను చూపిద్దామనుకున్న దర్శకుడు కామేశ్వరరావు ఆశాభంగం చెందినా, కథకు ఉపయోగపడని, కథలో మలుపులకు కారణం కాని పాత్ర వ్యర్థమన్న దృష్టితో "పెళ్ళానికి సమాధానం చెప్పలేని వాడు ఉన్నా ఒకటే, లేకపోయినా ఒకటే. ఆ పాత్ర మన కథకు అనవసరం" అంటూ తేల్చి, పాత్రను తొలగించేశాడు చక్రపాణి. మిగతా గుండమ్మ కుటుంబాన్నంతా యధాతథంగా తీసుకున్నారు.[2]
సినిమా కథని చక్రపాణి తిరగరాసిన తర్వాత మాటల రచయిత నరసరాజు, దర్శకుడు కామేశ్వరరావు, స్క్రీన్ ప్లే రచయిత చక్రపాణిల మధ్య జరిగిన కథాచర్చల్లో నటీనటుల ఎంపిక జరిగింది. ఆ చర్చల్లోనే వెంటనే ఎన్.టి.రామారావు, అక్కినేని నాగేశ్వరరావులను తీసుకుందామని నిర్ణయించుకున్నారు. సినిమా అనుకున్ననాడే గుండమ్మ పాత్రకు సూర్యకాంతం అయితేనే సరిపోతారని భావించారు. గుండమ్మ నిజానికి తెలుగుపేరు కాదు కన్నడపేరు. కన్నడంలోని ఈ సినిమా మాతృకలో ఓ పాత్ర పేరు గుండమ్మ. కథను తిరగరాసే క్రమంలో ఆ గుండమ్మ పాత్రను ప్రధానపాత్రగా చేసుకున్నారు. ఆ పాత్రకు ఏ పేరుపెట్టాలా అని తర్జనభర్జనలు పడుతుంటే, మరో పేరు ఎందుకు గుండమ్మ అన్న పేరే పెట్టేద్దామని నిర్ణయించాడు చక్రపాణి. అంత కీలకమైన పాత్రకి పెట్టే పేరు తెలుగుపేరు కాకపోవడమా అన్న సందేహాన్ని చిత్రబృందం వ్యక్తం చేస్తే, "ఇందులో ఏముంది, పెడితే అదే తెలుగు పేరు అవుతుంది" అని కొట్టిపారేసి గుండమ్మ అన్న పేరు ఖాయం చేసేశాడు.
సినిమాలో నటించిన ఇద్దరు కథానాయకులు ఎన్టీఆర్, ఏఎన్నార్ అప్పటికే తెలుగు సినిమా పరిశ్రమలో టాప్ హీరోలు. సినిమా విడుదల సమయంలో టైటిల్స్ లో ఎవరి పేరు ముందువేయాలి, ఎవరి పేరు తర్వాత వేయాలి వంటి సందేహాలు వచ్చాయి. అయితే దీన్ని పరిష్కరించేందుకు అసలు తెరపై పేర్లే వేయకుండా ఫోటోలు చూపించాలని నిర్ణయించుకున్నారు. మొదట ఎన్టీ రామారావు, నాగేశ్వరరావు, సావిత్రి, జమున, ఎస్వీ రంగారావుల ఫోటోలు ఒకేసారి తెరపై వేసి, తర్వాత ఒకేసారి సూర్యకాంతం, ఛాయాదేవి, రమణారెడ్డి, హరనాథ్, ఎల్.విజయలక్ష్మిల ఫోటోలు వేశారు.[2]
గుండమ్మ కథ సినిమాని విజయా నిర్మాతలకు చెందిన వాహినీ స్టూడియోస్‌లో నిర్మించారు. సినిమాకు డైరెక్టర్ ఆఫ్ ఫొటోగ్రఫీగా మార్కస్ బార్ట్లే వ్యవహరించాడు. చిత్రీకరణలో అవసరమైన సెట్‌లను కళాదర్శకులుగా వ్యవహరించిన గోఖలే, కళాధర్ వేశారు. మేకప్ ఎం.పీతాంబరం, టి.పి.భక్తవత్సలం చేశారు.[3] సినిమాలో ముఖ్యపాత్రలు చేసిన ఎన్టీ రామారావు, అక్కినేని నాగేశ్వరరావు, సావిత్రి, ఎస్.వి. రంగారావు, సూర్యకాంతం తదితరులు పరిశ్రమలో చాలా బిజీ ఆర్టిస్టులు. వీళ్ళందరిపై ఒకేసారి షూటింగ్ చేయాలంటే వాళ్ళ డేట్స్ కలిసేవి కాదు. కాల్షీట్ సమస్య వల్ల అలాంటి సన్నివేశాల వరకూ అలా కుదిరిన కొన్ని డేట్లలో తీసి మిగతా సినిమాను వేరే పద్ధతిలో తెరకెక్కించారు. ఏ షాట్, ఎవరెవరి కాంబినేషన్లో షాట్ తీయాలన్నా సమస్య లేకుండా బౌండ్ స్క్రిప్ట్ సిద్ధంగా పెట్టుకున్నారు. విజయా వారికి చెందిన వాహినీ స్టూడియోలో గుండమ్మ ఇంటి సెట్ వేసివుంచారు. రోజూ ఉదయం చక్రపాణి ఆఫీసుకు వచ్చేసి రామారావు, సావిత్రి, నాగేశ్వరరావు, ఎస్వీఆర్ మొదలై నటులకు ఫోన్ చేసేవాడు. ఫోన్లో ఆరోజు వాళ్ళ షెడ్యూల్ ఏంటో కనుక్కుని, ఒకవేళ ఎవరైనా ఈరోజు షూటింగ్ కి వెళ్ళాలి అంటే సరేనని తర్వాతి రెండ్రోజుల సంగతి తెలుసుకుని ఫోన్ పెట్టేసేవాడు. మరెవరైనా ఆ రోజు ఖాళీగా ఉన్నానంటే పిలిపించి, వచ్చినవాళ్ళలో స్క్రిప్ట్‌ని బట్టి వాళ్ళ మధ్య కాంబినేషన్ సీన్లు చూసుకుని వాళ్ళతో షూటింగ్ చేసేవాడు. సినిమాలో "కోలో కోలోయన్న" పాట ఎన్టీఆర్-సావిత్రి, ఏఎన్నార్-జమున జంటలు పక్కపక్కనే ఉండి పాడుకుంటున్నట్టు చూపించారు. కానీ నలుగురు ఒకేసారి కలిసి చేయనేలేదు. ఎవరికి ఎప్పుడు ఖాళీవుంటే వారితో అప్పుడు పాటను తీసేశారు. ఎడిటింగ్ లో ఆ తేడాలు తెలియకుండా జాగ్రత్తపడ్డారు.
సినిమాకు డైరెక్టర్ ఆఫ్ ఆడియోగ్రఫీగా ఎ.కృష్ణన్, సౌండ్ ఇంజనీర్ గా వి.శివరాం వ్యవహరించారు. గుండమ్మకథను జి.కళ్యాణసుందరం ఎడిటింగ్ చేయగా ఆయనకు సహాయకునిగా డి.జి.జయరాం వ్యవహరించాడు. సినిమా రీల్ ని విజయా లేబొరేటరీస్ లో ప్రాసెస్ చేశారు.[3] సినిమాలో పలు సన్నివేశాల్లో నటించిన నటులంతా లేకున్నా దొరికిన వారితో దొరికినట్టుగా తీసేశారు. దాంతో ఆ తేడా తెలియకుండా ఎడిటింగ్ లో జాగ్రత్తలు తీసుకున్నారు.[2]
గుండమ్మకథ సినిమా జూన్ 7, 1962న రాష్ట్రవ్యాప్తంగా విడుదలైంది.
సినిమా విడుదలకు ముందే విమర్శలు చెలరేగాయి. సినిమా రిలీజ్ కి ఇంకా పదిరోజుల సమయం ఉందనగానే, ఎల్వీ ప్రసాద్ ఇంట్లో జరిగిన పెళ్ళివేడుకల్లో గుండమ్మ కథ సినిమాను ప్రదర్శించారు. సినిమా చూసిన సినిమా వర్గాలు సినిమాలో కథే లేదని, సూర్యకాంతం గయ్యాళితనాన్ని సరిగా ఎస్టాబ్లిష్ చేయలేదని విమర్శలు ప్రచారం చేశారు. హరనాథ్-విజయలక్ష్మి చేసిన పాత్రలు అనవసరమని, జమున పాత్ర చిత్రణ సరిగా లేదని మరికొందరు విమర్శించారు. చివరికి విజయా వారి నిర్మాణంలో మాయాబజార్ సహా పలు చిత్రాలు తీసిన దర్శకుడు కె.వి.రెడ్డి సినిమా బాగోలేదని అన్నారు. ప్రివ్యూ తర్వాత నరసరాజుకు తన అభిప్రాయాన్ని చెప్తూ-"అదేం కథండీ! కృష్ణా, గుంటూరు జిల్లాల సంపన్న వర్గాల కథలా వుంది. చక్రపాణి గారే రాయగలరు అలాంటి కథలు. మీరు రాసిన డైలాగులు బాగున్నాయనుకోండి. ఒక్క డైలాగులతోనే పిక్చర్ నడుస్తూందా" అన్నారు. సినిమా విడుదలై హౌస్ ఫుల్ కలెక్షన్లతో నడుస్తున్నప్పుడు- విజయా వారి సినిమా, పెద్ద నటీనటులు నటించారు. మొదట్లో హౌస్ ఫుల్ అవుతాయి. పోగాపోగా చూద్దాం అనేవారు. సినిమా ఘన విజయమని స్థిరపడిపోయాకా కూడా ఆయన సమాధాన పడలేదు, ఏంటోనండి. జనం ఎందుకు చూస్తున్నారో అర్థంకావట్లేదు అంటూ గుండమ్మకథ ప్రస్తావన వచ్చినపపుడల్లా అనేవారు.[2]
సినిమా విడుదల ముందు విమర్శలు రావడంతో విడుదల సమయంలో చిత్రవర్గాలు ఉత్కంఠతో ఎదురుచూశారు. గుండమ్మ కథ ప్రివ్యూ చూసినప్పుడు ఎన్టీఆర్ నిక్కర్లో తెరపై కనిపించగానే ప్రివ్యూ చూస్తున్న చిన్నపిల్లలంతా ఒక్కపెట్టున నవ్వారు. అది చూసిన చక్రపాణి ఆ అంచనాతోనే ప్రివ్యూ అవగానే "ఎవరెన్ని అనుకున్నా సినిమా సూపర్ హిట్" అని తేల్చేశారు. ఆయన అంచనాలు నిజం చేస్తూ సినిమా అప్రతిహత విజయాలను సాధించింది.[2]
డి.వి.నరసరాజు పసందైన సంభాషణలు అందించాడు. మచ్చుకు:
పాలలో నీళ్ళు కలపకపోతే పెట్రోల్ కలుపుతారా?
వున్నోళ్ళంతా యదవలైతే మన తెలివికేం? దివిటీలా వెలిగిపోదూ?
ఆశకు చావు లేదు
సినిమాకు ఘంటసాల సంగీత దర్శకత్వం వహించారు. అన్ని పాటలూ పింగళి నాగేంద్రరావు రాశారు. పాటలకు నృత్యదర్శకత్వం పసుమర్తి కృష్ణమూర్తి వహించారు. ఘంటసాల, పి.సుశీల, పి.లీల పాటలు ఆలపించారు.[3][4][5]
ఎంత హాయి ఈ రేయి, ఎంత మధుర మీ హాయి పింగళి నాగేంద్రరావు ఘంటసాల ఘంటసాల, పి.సుశీల
కోలోకోలో యన్నకోలో నాసామి కోమ్మలిద్దరు మాంచిజోడు పింగళి నాగేంద్రరావు ఘంటసాల ఘంటసాల, పి.సుశీల
ప్రేమయాత్రలకు బృందావనము నందనవనము ఏలనో కులుకులొలుకు చెలి చెంతనుండగా వేరే స్వర్గము ఏలనో పింగళి నాగేంద్రరావు ఘంటసాల ఘంటసాల, పి.సుశీల
మౌనముగా నీ మనసు పాడిన వేణుగానమును వింటిలే తెలుపక తెలిపే అనురాగము నీ కనుల నే కనుగొంటిలే పింగళి నాగేంద్రరావు ఘంటసాల ఘంటసాల
లేచింది నిద్ర లేచింది మహిళాలోకం దద్దరిల్లింది పురుష ప్రపంచం పింగళి నాగేంద్రరావు ఘంటసాల ఘంటసాల
వేషము మార్చెనూ భాషను మార్చెను మోసము నేర్చెను అసలు తానే మారెను పింగళి నాగేంద్రరావు ఘంటసాల ఘంటసాల, పి.లీల
సన్నగవీచే చల్లగాలికి కనులు మూసినా కలలాయే తెల్లని వెన్నెల పానుపుపై ఆ కలలో వింతలు కననాయె పింగళి నాగేంద్రరావు ఘంటసాల పి.సుశీల
అలిగిన వేళనే చూడాలి గోకుల కృష్ణుని అందాలూ, రుసరుసలాడే చూపులతోనే ముసిముసి నవ్వుల చందాలూ పింగళి నాగేంద్రరావు ఘంటసాల పి.సుశీల
↑ https://web.archive.org/web/20160118132138/http://www.idlebrain.com/nosta/index.html
↑ 2.0 2.1 2.2 2.3 2.4 వట్టికూటి, చక్రవర్తి. "యాభై వసంతాల గుండమ్మకథ". ఈనాడు ఆదివారం. Archived from the original on 26 ఆగస్టు 2015. Retrieved 19 August 2015. {{cite journal}}: Check date values in: |archive-date= (help)
gundamma katha - vikipedia
1962 telugu sinima
vijaya samstha nirminchina chitralalo akhari vijayavantamaina chitram gundamma katha. appatilo idhi agrashreni natulatho nirminchina multy starer, kaani "gundamma katha" ani suuryakaantam paatra paerumeeda sinima paeru pettadame goppa vaividhyam. haasyam, sangeetam ee chitraaniki adbhuta vijayaanni samakuurchaayi.
bi.nagireddy , chakrapani
allu ramalingayya ,
jamuna ,
ramanareddy , pi.hemalata ,
haranath ,
el vijayalakshmi ,
markas barteli
vijaya productions
7 joon 1962[1]
3.1 vimarsalu
3.2 spandana
gundamma (suuryakaantam) bharta chanipoyina illaalu, aameku gayyaliga oollo peruntundi. aame savati koothuru lakshmi (saavitri), swanta koothuru saroja (jamuna), koduku (haranath) untaaru. inti chaakiri mottam lakshmi meeda padithe, saroja maatram e panipaataluu rakunda penkegaa tayaaravutundi. lakshmiki evaraina venuka mundu laeni panivaadiki ichi chesi intlo saasvatamgaa iddarinee panivallalaa unchaalani, sarojaku baga dabbunna, chaduvukunna vyaktinichi pellichesi illarikam techukovalani gundamma aalochana. sarojaku gundamma pellicheyaalani prayatninchinappudal aame tammudu varasayye gantayya (ramanareddy) pelli chedagodatuuntaadu. elagaina hatyachesi jaillo unna tana koduku (rajanala) vidudalayyaka ataniki ichi cheyalani athani pathakam.
pellilla paerayya dwara oka jameendaaru ramabhadrayya (es.vi.rangaarao) iddaru kodukulaku, gundamma iddaru koothullanu ichi pellicheyavachhunanna sambandham vastundi. ramabhadrayya chanipoyina tana snehitudi kutumbamenani teliyadamtho, pelli sambandham matladadaniki vachi a yinti paristhiti artham chesukontadu. lakshmini pedda kodukki chesukovalante gundamma oppukodani, marovaipu sarojakunna penketanam, baddhakam talli pempakam lopam valla vachinavenani pilla maatram manchidenani anchana vestaadu. ilaa iddaruu tana kodukulaku saripoye pellikoothulle aina gundamma, gantayya ee pellillu padanivvaranna aalochanatho tana kodukulu aanjaneya prasad (en.ti.ramarao), raja (akkineni nageshwararao)lanu pilichi paristhitulu vivaristaadu. pathakam prakaaram peddakoduku anjaneyaprasad anjigaa gantayya dwara gundamma intlo panivaadigaa cheri lakshmini manchi manasunnavaadigaa aakarshistaadu. gundammaku koduku (haranath), premistunna ammai(el.vijayalakshmi)ki annayyagaa raja pravesinchi, sarojanu aakattukuntaadu.
saroja mankupattu pattuku thodu atanu aastiparudenani, ramabhadrayya kodukani anji dwara teliyadamtho gundamma pelliki angeekaristundi. cony amekanna peddadaina gundamma lakshmi pelli sangati yem cheyalanna aalochana vastundi. adhe samayaniki anji tanaku pellicheyakapothe panicheyanani mondikesi, tanaku lakshminichi pellicheyamani anji ichina salaha nachi anjiki tana savati koothurini ichi pellichesestundi. alaane tana swanta koothurini rajaku ichi chestundi. raja taanu durvyasanalaku baanisanani, donganani, aastipaastuluu lenivaadinani kotta naatakam modalupedataaru. intalo raja tappataagi allarichestunte adupucheyabogaa saroja, gundamma tittaranna vankapetti anji bhaaryanu teesukuni vellipotaadu. raja kuudaa aliginattu natinchi tana bharya sarojanu teesukuni inti nunchi vellipotaadu. anji samasya teeripovadamto nerugaa tana banglake teesukupoyi taanevaro cheppestaadu. cony bharya baddhakasturaalu kaavadamtho aameni sarijesukunenduku raja maatram tama thotalone oo panivaadigaa thotaloni intlo untaadu. kashtapadi swatantramgaa jeevinchadamloni trupti, unnadaantlo sardukovadam vantivi anubhavamloki testaadu.
marovaipu gundamma koduku tallini lekkinchakunda preminchi pellichesukuni intiki teesukuvastaadu. gundamma kodali doorapubandhuvu durgamma (chayadevi) aa chuttarikam addupettukuni gundamma intlo cherutundi. illu dochestu, gundamma meede dongatanam neram vesi aame koduku, kodalu mundu dongani chestundi. gantayya koduku jailu nunchi vidudalai vachi durgamma dongasommulo wata kosam, gundammapaina aame intlone roudiism chestaadu. intalo anji, lakshmi vachi swanta intlone anathala bratukutunna gundammani kapadi, samasyagaa tayaaraina gantayya kodukuni, durgammanee tarimestaaru. raja gaarelu kaavaalani maro naatakam aadagaa, anduku avasaramainanta jeetaanni yajamani nunchi teesukunenduku pamputaadu. yajamaniga tananu okasari tana kodukki chusukovadaniki vachina ramabhadrayye undadam, atanu tananu tana bhartanu avamaanistunte takshanam akkada undanani bayaluderutundi. intalo tana akka, aame bharta anji akkada kaarulo kanipinchi jariginadantaa cheptaaru. tama yajamani ramabhadrayye tama mavayya ani telustundi. gundamma kuudaa vaarintiki ravadam, andarilo illarikaaniki virugudugaa alludarikaanni teesukuvastaanani anji chamatkarinchadamto katha mugustundi.
jaanapada brahmagaa perondina vitalaachaarya kannadamlo mane tumbida hennu paerita kutumba kathaachitraanni terakekkinchaadu. chitra nirmaanaaniki vitalaachaarya nirmaata, vahini studios adhinetha bi.nagireddy sahakaaram pondaadu. aa krutagnatatoe nagireddy adagagaane sinima hakkulni vitalaachaarya aayanaki ichesadu. mane tumbida hennu cinemalo gundamma ane gayyaliki, norumedapaleni bharta untaadu. aame tana savati koothuruni oo picchivaadiki ichi pellichestundi. aa vishayam telisina savati koothuru menamama gundammapai pagabadataadu. atanu gundamma swanta koothuriki neraalaku alavatupadda jailupakshiki ichi pellijarigelaa pathakam prakaaram cheyistaadu. ilaa saagutundi aa sinima. ayithe indulo gundamma kutumba vyavahaaraalu naatakeeyamgaa saagutuu, nagireddiki chala tamashaga anipinchaayi. vijaya productions charitralone toli remake cheyadaaniki anduke siddapaddaadu.
kathalo chinna chinna maarpulu chesi di.vi.narasaraajuto treatment, maatalu raayinchesaadu nagireddy. sinimaaku darsakunigaa nagireddy sodarudu bi.en.reddini anukunnadu. ayithe bi.en.reddi kalaatmaka chitraala taraha darsakudu kaavadamuu, idhi aayana taraha sinima kakapovadamto paatu bi.en.reddi lanti agra darsakudu oo remake sinima cheste bagodanna anumanam raavadamtho nagiredde vere darsakunito cheddamani nirnayinchukunnaadu. pi.pullayya darsakatvam vahiste bavuntundani, aayanaku narasaraju siddham chesina dailag version aayanaku pampaadu. adhi chadivina pullayya ee katha, treatment naaku nachaledu ani praajektu nunchi tappukunnadu. daamto sinima nirmaanam mallee venukabadindi.
ee script tana sannihitudu, saha nirmaata, rachayita ayina chakrapaaniki ichadu nagireddy. chakrapaaniki vikalaangulu, picchivaallatho haasyam chestu seenlu nadapadam antagaa nachadu. daamto heero picchivaadu kavadame pradhaanamaina point ayina ee sinima script aayanaku nachaledu. cony gundamma kutumba vyavahaaraalu, aa paatralu baga nachina nagireddy maatram elagaina sinima teeyaalsindenanna pattudalatoe unnaadu. daamto chakrapani mottam scriptunu tiragarase panilo paddaadu. viliyam shakespier raasina da taming af da shroo naatakamlo kathaanaayikala paatralanu, vaari swabhaavaalanu aadhaaram chesukuni chakrapani kathanu tiragarasadu.
sinimaaku darsakunigaa chivaraku kamalakara kaameshwararaoni enchukunnadu nagireddy. tarvaata chakrapani tiragaraasina kathaku treatment, seenik arder kosam kathaacharchalaku chakrapaanito, kamalakara kameshwararao, di.vi.narasaraju kuurchunnaaru. aa charchallo bhagamga appativarakuu unna gundamma bharta paatranu teesesi gundammanu vaidhavyam anubhavistunnadaanigaa chuupiddaamani nirnayinchaadu chakrapani. ayithe kalakalalaadutuu, nagalatho pasupukunkumalato gundammanu chuupiddaamanukunna darsakudu kameshwararao aasaabhangam chendina, kathaku upayogapadani, kathalo malupulaku kaaranam kaani paatra vyardhamanna drushtitho "pellaaniki samadhanam cheppaleni vaadu unna okate, lekapoyina okate. aa paatra mana kathaku anavasaram" antuu telchi, paatranu tolaginchesaadu chakrapani. migata gundamma kutumbaannantaa yadhaatathamgaa teesukunnaru.[2]
sinima kathani chakrapani tiragaraasina tarvaata maatala rachayita narasaraju, darsakudu kameshwararao, screen play rachayita chakrapanila madhya jarigina kathaacharchallo nateenatula empika jarigindi. aa charchallone ventane en.ti.ramarao, akkineni nageshwararaolanu teesukundaamani nirnayinchukunnaaru. sinima anukunnanade gundamma paatraku suuryakaantam ayithene saripotarani bhaavinchaaru. gundamma nijaaniki teluguperu kaadu kannadaperu. kannadamlooni ee sinima maatrukalo oo paatra paeru gundamma. kathanu tiragarase kramamlo aa gundamma paatranu pradhaanapaatragaa chesukunnaru. aa paatraku e perupettala ani tarjanabharjanalu padutunte, maro paeru enduku gundamma anna pere petteddamani nirnayinchaadu chakrapani. anta keelakamaina paatraki pette paeru teluguperu kakapovadama anna sandehaanni chitrabrundam vyaktam cheste, "indulo emundi, pedithe adhe telugu paeru avutundi" ani kottiparesi gundamma anna paeru khayam chesesadu.
cinemalo natinchina iddaru kathaanaayakulu ntr, aennar appatike telugu sinima parisramalo tap heerolu. sinima vidudala samayamlo titils loo evari paeru munduveyaali, evari paeru tarvaata veyali vanti sandehaalu vachayi. ayithe deenni parishkarinchenduku asalu terapai perley veyakunda photolu chuupimchaalani nirnayinchukunnaaru. modata enty ramarao, nageshwararao, saavitri, jamuna, eswy rangaaraavula photolu okesari terapai vesi, tarvaata okesari suuryakaantam, chayadevi, ramanareddy, haranath, el.vijayalakshmila photolu vaesaaru.[2]
gundamma katha cinimani vijaya nirmaatalaku chendina vahini studioselo nirminchaaru. sinimaaku director af photographyga markas bartley vyavaharinchaadu. chitreekaranalo avasaramaina setlanu kalaadarsakulugaa vyavaharinchina gokhale, kaladhar vaesaaru. mekap em.peetaambaram, ti.pi.bhaktavatsalam chesaru.[3] cinemalo mukhyapaatralu chesina enty ramarao, akkineni nageshwararao, saavitri, es.vi. rangaarao, suuryakaantam taditarulu parisramalo chala biji aartistulu. veellandaripai okesari shooting cheyalante vaalla dates kalisevi kaadu. calshit samasya valla alanti sannivesaala varakuu alaa kudirina konni datelalo teesi migata sinimaanu vere paddhatilo terakekkinchaaru. e shat, evarevari combinationlo shat teeyaalannaa samasya lekunda bound script siddamgaa pettukunnaru. vijaya vaariki chendina vahini studiolo gundamma inti sett vesivunchaaru. roojoo udayam chakrapani aafiisuku vachesi ramarao, saavitri, nageshwararao, svr modalai natulaku fon chesevadu. fonlo aaroju vaalla shedule ento kanukkuni, okavela evaraina eeroju shooting ki vellaali ante sarenani tarvaati rendrojula sangati telusukuni fon pettesevaadu. marevaraina aa roju khaaliigaa unnanante pilipinchi, vachinavaallalo scripteni batti vaalla madhya combination seenlu chusukuni vaallatho shooting chesevadu. cinemalo "kolo koloyanna" paata ntr-saavitri, aennar-jamuna jantalu pakkapakkane undi paadukuntunnattu chuupimchaaru. cony naluguru okesari kalisi cheyaneledu. evariki eppudu khalivunte vaaritho appudu paatanu teesesaaru. editing loo aa tedaalu teliyakunda jaagrattapaddaaru.
sinimaaku director af audiographyga e.krishnan, sound injaneer gaa vi.shivaram vyavaharinchaaru. gundammakathanu ji.kalyanasundaram editing cheyagaa aayanaku sahayakuniga di.ji.jayaram vyavaharinchaadu. sinima real ni vijaya laboratories loo prosses chesaru.[3] cinemalo palu sannivesaallo natinchina natulanta lekunna dorikina vaaritho dorikinattugaa teesesaaru. daamto aa teda teliyakunda editing loo jaagrattalu teesukunnaru.[2]
gundammakatha sinima joon 7, 1962na raashtravyaaptamgaa vidudalaindi.
sinima vidudalaku munde vimarsalu chelaregaayi. sinima rillees ki inka padirojula samayam undanagaane, elvy prasad intlo jarigina pellivedukallo gundamma katha sinimaanu pradarsinchaaru. sinima chusina sinima vargaalu cinemalo kathe ledani, suuryakaantam gayyaalitanaanni sarigaa establish cheyaledani vimarsalu prachaaram chesaru. haranath-vijayalakshmi chesina paatralu anavasaramani, jamuna paatra chitrana sarigaa ledani marikondaru vimarsinchaaru. chivariki vijaya vaari nirmaanamlo mayabajar sahaa palu chitraalu teesina darsakudu ke.vi.reddi sinima bagoledani annaru. priview tarvaata narasarajuku tana abhipraayaanni cheptuu-"adem kathandee! krishna, gunturu jillala sampanna vargala kathalaa vundi. chakrapani gaare rayagalaru alanti kathalu. meeru raasina dailagulu bagunnayanukondi. okka dailagulathone picture nadustuundaa" annaru. sinima vidudalai hous ful kalekshanlatho nadustunnappudu- vijaya vaari sinima, pedda nateenatulu natinchaaru. modatlo hous ful avtayi. pogapoga chuddam anevaaru. sinima ghana vijayamani sthirapadipoyaka kuudaa aayana samaadhaana padaledu, entonandi. janam enduku chustunnaro ardhamkaavatledu antuu gundammakatha prastaavana vachinapapudalla anevaaru.[2]
sinima vidudala mundu vimarsalu raavadamtho vidudala samayamlo chitravargaalu utkantatho eduruchusaru. gundamma katha priview chusinappudu ntr nikkarlo terapai kanipinchagaane priview chustunna chinnapillalanta okkapettuna navvaaru. adhi chusina chakrapani aa anchanaathone priview avagaane "evarenni anukunna sinima super hit" ani telchesaaru. aayana anchanaalu nijam chestu sinima apratihata vijayaalanu saadhinchindi.[2]
di.vi.narasaraju pasandaina sambhaashanalu andinchaadu. machuku:
paalalo neellu kalapakapothe petrol kaluputara?
vunnollanta yadavalaite mana telivikem? divitiilaa veligipoduu?
aasaku chaavu ledu
sinimaaku ghantasala sangeeta darsakatvam vahinchaaru. anni paataluu pingali nagendrarao raasaaru. paatalaku nrutyadarsakatvam pasumarti krishnamoorthy vahinchaaru. ghantasala, pi.susheela, pi.leela paatalu aalapinchaaru.[3][4][5]
entha haayi ee reyi, entha madhura mee haayi pingali nagendrarao ghantasala ghantasala, pi.susheela
kolokolo yannakolo nasami kommaliddaru manchijodu pingali nagendrarao ghantasala ghantasala, pi.susheela
premayaatralaku brundavanamu nandanavanamu elano kulukuloluku cheli chentanundagaa vere swargamu elano pingali nagendrarao ghantasala ghantasala, pi.susheela
mounamugaa nee manasu paadina venugaanamunu vintile telupaka telipe anuragamu nee kanula nee kanugontile pingali nagendrarao ghantasala ghantasala
lechindi nidra lechindi mahilalokam daddarillindi purusha prapancham pingali nagendrarao ghantasala ghantasala
veshamu maarchenuu bhashanu maarchenu mosamu nerchenu asalu taane maarenu pingali nagendrarao ghantasala ghantasala, pi.leela
sannagaveeche challagaaliki kanulu muusinaa kalalaye tellani vennela paanupupai aa kalalo vintalu kananaye pingali nagendrarao ghantasala pi.susheela
aligina velane chudali gokula krushnuni andaaluu, rusarusalade chuupulathoonee musimusi navvula chandaaluu pingali nagendrarao ghantasala pi.susheela
u https://web.archive.org/web/20160118132138/http://www.idlebrain.com/nosta/index.html
u 2.0 2.1 2.2 2.3 2.4 vattikuti, chakravarti. "yabhai vasantaala gundammakatha". eenaadu aadivaaram. Archived from the original on 26 aagastu 2015. Retrieved 19 August 2015. {{cite journal}}: Check date values in: |archive-date= (help)